b'\n_START_ARTICLE_\nLisa Magdalena Agerer\n_START_PARAGRAPH_\nLisa Magdalena Agerer (s. 1. marraskuuta 1991) on italialainen alppihiiht\xc3\xa4j\xc3\xa4._NEWLINE_Agerer voitti hopeaa nuorten MM-kilpailujen suurpujottelussa Crans Montanassa 2011. Kaudella 2010\xe2\x80\x932011 h\xc3\xa4n voitti Eurooppa-cupin suurpujottelucupin ja kaudella 2011\xe2\x80\x932012 kokonaiscupin, sy\xc3\xb6ksylaskucupin sek\xc3\xa4 suurpujottelucupin._NEWLINE_Agerer kilpaili alppihiihdon maailmancupissa ensimm\xc3\xa4isen kerran S\xc3\xb6ldeniss\xc3\xa4 lokakuussa 2009. Maailmancupin pisteille h\xc3\xa4n p\xc3\xa4\xc3\xa4si ensimm\xc3\xa4isen kerran Aspenin suurpujottelussa marraskuussa 2011 oltuaan 17:s. Parhaimmillaan Agerer on sijoittunut maailmancupissa seitsem\xc3\xa4nneksi \xc3\x85ren suurpujottelussa maaliskuussa 2012.'